钦定古今图书集成/明伦汇编/闺媛典/第296卷 > 皇清二十九 > 郝天相妻齐氏
## 钦定古今图书集成/明伦汇编/闺媛典/第296卷 > 皇清二十九 > 郝天相妻齐氏

按《济南府志》：“齐氏，齐河人。赠文林郎郝天相妻。举人焜，参议炯，庠生熠继母。年十六归相。生一女早殇，仅二年，相殁，前室三子方龆龀，姑虑其少，氏誓不二志。姑性严肃，事之得其欢心，抚三子如己出。年九十馀犹纺绩，勤劳不已，诸孙入国学庠序者数十人。”